Sagen kort

Afgørelsen kommer i forbindelse med en dom fra sidste uge.

Her har en kvinde lagt sag an mod to mænd, som hun mener har udsat hende for grove seksuelle forbrydelser, da hun var en lille pige.

Selvom de to mænd i Landsretten er blevet frikendt, er der en chance for, at kvinden vil kunne få erstatning. Landsdommerne skriver nemlig i forbindelse med sagen, det ikke vil være udelukket, at landsretten kan lægge et "andet bevisfaktum til grund og eventuelt dømme til at betale tortgodtgørelse, selvom de blev frifundet i strafferetssagen".

Den afgørelse åbner op for at andre i lignende sager også vil kunne blive idømt at betale erstatning, selvom de er frikendt for at have begået den kriminelle handling.

Landrettens afgørelse i sagen er truffet på baggrund af en afgørelse i Den Europæiske Menneskerettighedsdomstol, der har set nærmere på en lignende sag i Norge.

Kilde: Politiken